विकास निर्माणका काममा दुई खालको समस्या देखिएको छ। एक, टेण्डरमार्फत् ठेक्का लिइसकेपछि ठेकेदारहरूले समयमा काम सम्पन्न नगर्ने प्रवृत्ति देखियो। त्यस्तै, उपभोक्ताले २० प्रतिशत जनसहभागिता जुटाउनुपर्ने व्यवस्थाले उपभोक्ता समितिमार्फत् काम गर्दा अन्त्यमा बजेट नपुग्ने र योजनाअनुसारको काम नहुने समस्या छ। पछि त्यो फरफारक हुन नसक्ने अवस्था आएको छ। यसलाई कसरी समाधान गर्ने भनी छलफल गर्दै छौँ।
